Document ID: /roh_data/filtered/fineweb-2-filterrobots_roh.jsonl.gz/27613

Davart la plurilinguitad realisescha la redacziun contribuziuns, musica, debattas ed intervistas – quai tranter auter cun studentas e students che vegnan da l’entira Svizra per il studi a l’universitad da Friburg.
Dapi cura ch'il Rumantsch è lingua naziunala e quantas linguas che Svizras e Svizzers discurran en media. Quai e dapli dumondas davart la plurilinguitad ha discutà la #politbox en ses livestream da mesemna suentermezdi.
Moderada vegn l’emissiun che vegn emessa live sin las plattafurmas online da las unitads d’interpresa dad Adrian Camartin da RTR, da Mathieu Henderson da RTS e Marguerite Meyer da SRF.